Na temelju odredbe članka 118. i 145. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), odredbe članka 58. Statuta Osnovne škole Antun Matija Reljković, Bebrina u skladu s Pravilnikom o korištenju vlastitih prihoda proračunskih korisnika („Službeni vjesnik Brodsko – posavske županije“ br. 7/12, 8/12, 4/19) i prema Odluci o uvjetima i kriterijima za davanje i uzimanje na korištenje prostora i opreme u školskim i drugim objektima („Službeni vjesnik Brodsko – posavske županije“ br. 25/14, 2/15), Školski odbor Osnovne škole Antun Matija Reljković na 23. sjednici održanoj dana 26. lipnja 2023. godine na prijedlog Ravnateljice, donosi sljedeći

**PRAVILNIK O MJERILIMA I NAČINU KORIŠTENJA VLASTITIH PRIHODA**

**Članak 1.**

Ovim Pravilnikom se uređuju mjerila i način korištenja vlastitih prihoda Osnovne škole Antun Matija Reljković, Bebrina (u nastavku teksta: Škola).

Vlastitim prihodima u smislu odredbi članka 54. Zakona o proračunu (NN 144/21) smatraju se prihodi koje Škola ostvari od obavljanja poslova na tržištu i u tržišnim uvjetima koji se ne financiraju iz proračuna.

**Članak 2.**

Vlastite prihode Škola može ostvariti od:

* Zakupa školskog prostora, opreme, zemljišta i najma stana
* Obavljanja ostalih djelatnosti na tržištu u skladu sa Zakonom o proračunu.

**Članak 3.**

Škola može davati u zakup školsku dvoranu, učionice i drugi prostor Škole, zainteresiranim građanima, udrugama, ustanovama, trgovačkim društvima i drugim pravnim osobama za održavanje sastanaka, predavanja, radionica, sportskih treninga, rekreacije i slično, ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Davanje u zakup prostora i opreme utvrđeno je Odlukom o uvjetima i kriterijima za davanje i uzimanje na korištenje prostora i opreme u školskim i drugim objektima kojima je osnivač Brodsko – posavska županija.

**Članak 4.**

Ostvareni vlastiti prihodi uplaćivat će se u riznicu Brodsko – posavske županije te će se koristiti sukladno Pravilniku o korištenju vlastitih prihoda proračunskih korisnika („Službeni vjesnik Brodsko – posavske županije“, br. 7/12, 8/12 i 4/19), nakon odbitka 30% vlastitih prihoda kako je propisano navedenim Pravilnikom, a koristit će se za podmirivanje:

* Materijalnih rashoda škole i rashoda za nabavu opreme
* Za razvoj i unaprjeđenje djelatnosti škole
* Rashoda za podizanje razine učeničkog standarda

**Članak 5.**

U slučaju potrebe za hitnim i nepredviđenim troškovima, Ravnateljica može odlučiti da se vlastiti prihodi rasporede na način različit od onoga koji je određen člankom 4. ovoga Pravilnika.

**Članak 6.**

Vlastiti prihodi ostvareni tijekom jedne kalendarske godine koji se ne utroše za podmirenje troškova iz članka 4. ovog Pravilnika u tekućoj kalendarskoj godini, rasporediti će se u sljedećoj kalendarskoj godini za podmirenje iste vrste troškova.

**Članak 7.**

Ovaj Pravilnik stupa na snagu u roku od osam dana od dana objave na oglasnoj ploči Škole.

U roku od osam dana od stupanja na snagu ovaj Pravilnik će se objaviti na mrežnim stranicama Škole.

|  |  |
| --- | --- |
|  |  |
|  | Predsjednik Školskog odbora |
|  |  |

Mato Tominović

KLASA:011-03/23-02/03

URBROJ:2178-2-1/01-23-1

Bebrina, 26.06.2023.godine

Pravilnik je objavljen na oglasnoj ploči Škole 27.06.2023. godine te je stupio na snagu dana 06.07.2023. godine.

Ravnateljica

Marija Rosandić